Document ID: 32014R0431

KOMISJONI MÄÄRUS (EL) nr 431/2014,
24. aprill 2014,
millega muudetakse Euroopa Parlamendi ja nõukogu määrust (EÜ) nr 1099/2008 energiastatistika kohta seoses kodumajapidamiste energiatarbimist käsitleva iga-aastase statistika rakendamisega
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 22. oktoobri 2008. aasta määrust (EÜ) nr 1099/2008 energiastatistika kohta, (1) eriti selle artikli 4 lõiget 3 ja artikli 9 lõiget 3,
ning arvestades järgmist:
(1)
Määrusega (EÜ) nr 1099/2008 loodi ühtne raamistik liidu võrreldava energiastatistika koostamise, edastamise, hindamise ja avaldamise jaoks.
(2)
Energiastatistika on kiiresti muutuv statistikavaldkond, sest liidu poliitikat arendatakse intensiivselt, tehnoloogia areneb pidevalt ja liidu eesmärgid tuleb kindlaks määrata energiaandmete alusel. Sellest tulenevalt on andmeid vaja korrapäraselt ajakohastada, et statistika kohaldamisala oleks vastavuses kasvavate või muutuvate vajadustega.
(3)
Määrusega (EÜ) nr 1099/2008 on komisjonile antud rakendusvolitused määruse lisade muutmiseks.
(4)
Määrusega (EÜ) nr 1099/2008 on komisjonile (Eurostat) pandud kohustus koostada koos liikmesriikidega üksikasjalik statistika energia lõpptarbimise kohta ja lisada see järk-järgult statistika kohaldamisalasse vastavalt lisades esitatud määratlustele.
(5)
Komisjon on välja töötanud kodumajapidamiste energiatarbimise statistika ja arutanud liikmesriikidega teostatavuse, koostamiskulude, konfidentsiaalsuse ja vastajate koormuse küsimusi.
(6)
Määrust (EÜ) nr 1099/2008 tuleks seepärast vastavalt muuta.
(7)
Käesoleva määrusega ette nähtud meetmed on kooskõlas Euroopa statistikasüsteemi komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1099/2008 A ja B lisad asendatakse käesoleva määruse lisaga.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. aprill 2014

Labels: 19
14
0
12
15